Notum sit presentibus et futuris quod ego, Odo, dux Burgundię, concessi pro remedio animę meę et antecessorum meorum, Deo et Beatę Marię de Thar, et sanctimonialibus ibi Deo servientibus, octo minas bladi, in mea censa Roverii, ad festum sancti Remigii amnuatim reddendas, quarum medietas est frumenti, et altera avenę. Et sciendum est quod si censa ejusdem Roverii defecerit, quicumque ibi meos proprios redditus recipiet, jam dictis sanctimonialibus predictum bladium reddet. Actum est hoc anno ab incarnatione Domini M°CC° nono die nativitatis Beati Johannis Baptiste.